.doc-tiedostopääte on Microsoft Word -tekstinkäsittelyohjelman standardin muotoon tallennettujen tiedostojen tunnus. Doc-tiedostot ovat saavuttaneet tekstinkäsittelyssä käytännössä standardia vastaavan aseman, vaikka formaatti on täysin Microsoftin omistama ja muitakin (myös avoimen lähdekoodin) vaihtoehtoja olisi tarjolla.
Kannattaa myös huomata, ettei tiedostopääte kerro siitä, millä Word-versiolla tiedosto on luotu. Yleensä vanhemmat Wordit eivät osaa avata uudemmalle versiolla luotuja tiedostoja ainakaan täysin oikein. Uusissa Word-ohjelmissa on aina mahdollisuus tallentaa tiedsto myös vanhempien Wordien ymmärtämässä muodossa, mikäli käyttäjä niin haluaa.
Vaikka .doc-tiedostomuoto on Microsoftin omaisuutta, voi siihen tallennetut tiedostot avata useimmilla muillakin toimisto-ohjelmilla. Esimerkiksi avoimeen lähdekoodiin perustuva OpenOffice.org osaa avata .doc-tiedostot, joskin kaikki muotoilut eivät välttämättä näy oikein.